ব্রাসেল্‌স মেট্রো
ইউরোপ মহাদেশের বেলজিয়াম রাষ্ট্রের রাজধানী ব্রাসেল্‌সের পাতাল ট্রেন ব্যবস্থার নাম ব্রাসেল্‌স মেট্রো (ফরাসি: Métro de Bruxelles মেত্‌খো দ্য ব্‌খুসেল, ওলন্দাজ: Brusselse metro)। এই ব্যবস্থাটিতে ৪টি প্রকৃত মেট্রো লাইন এবং ৩টি প্রাক-মেট্রো লাইন আছে। মূল মেট্রো লাইনগুলির মোট দৈর্ঘ্য ৩৯.৯ কিলোমিটার (২৪.৮ মা) এবং এগুলিতে ৫৯টি বিরতিস্থল বা স্টেশন আছে। ২০১২ সালে যাত্রীরা মোট প্রায় ১৪ কোটি বার ব্যবস্থাটি ব্যবহার করেন।